Ըստ նրա՝ դատավորին պատվերը միշտ միջնորդավորված է եղել: «Կարող է ուղիղ դատավորին զանգելու դեպքեր լինեն, չգիտեմ, ինձ հետ չի եղել: Կոնկրետ ինձ ոչ ոք չի զանգել: Ասվում էր դատարանի նախագահին, դատարանի նախագահն էլ կանչում էր, հրավիրում էր բոլորին՝ ասում էր՝ սենց-սենց: Նման արատավոր բաներ է եղել Քոչարյանի իշխանության ժամանակ»,-բացահայտեց Օհանյանը: «Հիմա ո՞վ է խոսում օրենքից, արդարությունից, զավեշտ է: Անձը, ով ստեղծել է պատվերով արդարադատության, կաշկանդված, կոռումպացված համակա՞րգը»,-հարց է ուղղում նախկին դատավորը: